噚日四哥火爆出手打人唔小心整修哥,曾江事後好冷靜仲係咁笑笑口話「冇事嘅冇事嘅」,Joe Junior又全程默默幫手收音,令唔少人都覺得成件事係大台嘅宣傳手法喎!
就喺噚晚,疑似4個小生嘅whatsapp對話流出鳥!唔好話年紀啦,4位演戲年資加埋都過百,做咩咁都練唔熟咁大頭蝦呀?對話入面有修哥同四哥,曾江又唔喺度,唔通係Joe Junior流出嘅?!
不過最慘豬都係朱江,畀人add錯入group…… 唔知邊個係朱江?睇返91年發哥同哥哥做嘅《縱橫四海》呀,曾江扮養父,朱江扮契爺㗎。大家都係阿江,又係男人,又好難怪Joe Junior會搞錯嘅。